Dagi mi ara yilin-t snat n tmaɣriwin deg yiwen n waggur ama d islan, neɣ d ameḍhar ur ilaq ara akk ad mlalen, mulac ad halken di sin, ɣef waya mi ara ruḥen ɣer tmaɣra wa ur yettawi iwa taɣawsa s axxam-is, ur -d yettawi syina, mad tislatin ad mbadalen-t lfeṭṭa-nsen-t alma tԑedda tmaɣra-nsen-t di laman. Daɣen llufan amectuḥ ur tԑeddi ara fell-as tmaɣra mi ara iruḥ i tikkelt tamezwarut ur ilaq ara ad tekcem fell-as teslit mi ara d-telḥaq, ilaq ad t-rfed yemm-as ɣef tewwurt ad yakcem aked teslit ɣef yiwet n tikkelt wa ur izeggir wa.